open-index/open-wikipedia-markdown huggingface dataset:
Τζέρι Λόουλερ

Ο **Τζέρι Ο'Νιλ Λόουλερ** (*Jerry O'Neil Lawler*, 29 Νοεμβρίου 1949) είναι Αμερικανός παλαιστής, σχολιαστής αγώνων πάλης, μουσικός, επιχειρηματίας, διαφημιστής και ηθοποιός. Περισσότερο γνωστός είναι ως **Τζέρι "Βασιλιάς" Λόουλερ**. Αυτή την περίοδο έχει συμβόλαιο με την εταιρεία πάλης WWE, στην οποία σχολιάζει τους αγώνες του τηλεοπτικού προγράμματος Raw.

## Καριέρα
Ο Λόουλερ, ξεκίνησε την καριέρα του το 1970 και μέχρι το 1992, αγωνίστηκε σε πολλές εταιρείες αγώνων πάλης. Συνολικά κατέκτησε 168 τίτλους σε όλη του την καριέρα. Έχει κατακτήσει περισσότερους τίτλους από οποιονδήποτε άλλον παλαιστή έχει περάσει από το WWE, παρόλο που εκείνος ποτέ δεν κέρδισε κάποιο πρωτάθλημα της εταιρείας.

### [[WWE]]
Το 1992, ξεκίνησε την καριέρα του στο WWE, τότε γνωστό με την ονομασία World Wrestling Federation. Εμφανίστηκε εκεί, εξ αρχής ως σχολιαστής αγώνων πάλης, όμως είχε και παρουσία σε αγώνες και διάφορες κόντρες με κορυφαίους παλαιστές της εποχής. Το 2001, είχε μια διακοπή από την εταιρεία και εμφανίστηκε σε ανεξάρτητες εταιρείες πάλης, ως παλαιστής. Από τα τέλη του 2001, επέστρεψε στο WWE, όπου είναι έως και σήμερα, ως σχολιαστής.

### Ανεξάρτητες εταιρείες
Ο Λόουλερ είχε μια τεράστια καριέρα κυρίως όμως σε ανεξάρτητες εταιρείες, που όπως αναφέρεται παραπάνω, κατέκτησε 168 τίτλους συνολικά. Ακόμα και την περίοδο που έχει συμβόλαιο με το WWE, του δίνεται η δυνατότητα να εμφανίζεται σε εταιρείες χαμηλής εμβέλειας. 

## Άλλες ασχολίες
Εκτός από την ενασχόλησή του με την επαγγελματική πάλη, ο Τζέρι Λόουλερ, ασχολήθηκε με την μουσική και δημιούργησε μερικούς δίσκους σε συνεργασία με άλλους παλαιστές. Επίσης έχει πάρει μέρος σε κινηματογραφικές ταινίες, ενώ είναι και διαφημιστής.

## Προσωπική ζωή
Ο Λόουλερ γεννήθηκε στο Μέμφις του Τενεσί. Έχει παντρευτεί τρεις φορές, και έχει αποκτήσει τρία παιδιά, τον Μπράιαν, τον Κέβιν και την Κένταλ. Οι γιοί του έχουν ασχοληθεί με την πάλη επίσης. Τον Σεπτέμβριο του 2012, ο Λόουλερ κατέρρευσε την ώρα που σχολίαζε έναν αγώνα και μεταφέρθηκε σε κοντινό νοσοκομείο. Μετά απο αυτό, σταμάτησε να παλεύει για το WWE.

## Παραπομπές


## Πηγές
*Προφίλ WWE
*KingJerryLawler.com Επίσημη ιστοσελίδα
*Ιστορία του Memphis Wrestling 
*Προφίλ στο Professional Wrestling Hall of Fame
*Νέα των Ανεξάρτητων εταιρειών πάλης

Κατηγορία:Επαγγελματίες παλαιστές
Κατηγορία:Αμερικανοί συλλέκτες
Πανελλήνιο Πρωτάθλημα Ορεινού Δρόμου 2011

Το **Πανελλήνιο Πρωτάθλημα Ορεινού Δρόμου 2011** ήταν η 1η διοργάνωση του Πανελλήνιου Πρωταθλήματος Ορεινού Δρόμου, που διοργανώθηκε από τον ΣΕΓΑΣ. Η διοργάνωση πραγματοποιήθηκε στις 29 Μαΐου 2011 στη δυτική πλευρά της Πάρνηθας. Η διαδρομή είναι κυκλική συνολικής απόστασης 3.496 με εκκίνηση και τερματισμό το ελικοδρόμιο του ξενοδοχείου Μον Παρνές με το υψηλότερο σημείο της διαδρομής να είναι 230 μέτρα και το χαμηλότερο 0μ.

Στο Πρωτάθλημα πήραν μέρος 61 αθλητές, 42 άνδρες και 19 γυναίκες στα αγωνίσματα 12.000 μέτρα ανδρών και 8.000 μέτρα γυναικών. Ο πρώτος άνδρας και η πρώτη γυναίκα εκπροσώπησαν την Ελλάδα στο Βαλκανικό Πρωτάθλημα Ορεινού Δρόμου που έγινε στις 12 Ιουνίου 2011 στη Σερβία.

## Πρόγραμμα

## Αποτελέσματα
### Ανδρών

### Γυναικών

## Παραπομπές


## Εξωτερικοί σύνδεσμοι
*Αποτελέσματα 1ου Πρωταθλήματος Ορεινού Δρόμου

Κατηγορία:Διοργανώσεις στίβου στην Ελλάδα
Κατηγορία:Στίβος το 2011
Κατηγορία:Νομός Αττικής
Εθνική Ηνωμένων Πολιτειών Αμερικής (καλαθοσφαίριση γυναικών)

Η **εθνική ομάδα καλαθοσφαίρισης γυναικών των Ηνωμένων Πολιτειών** αντιπροσωπεύει τις Ηνωμένες Πολιτείες Αμερικής στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Αμερικανικής Ομοσπονδίας Καλαθοσφαίρισης (*USA Basketball*).

## Πορεία σε διεθνείς διοργανώσεις
### Πορεία σε Ολυμπιακούς Αγώνες
:Ακολουθεί η πορεία της ομάδας των Ηνωμένων Πολιτειών σε Θερινούς Ολυμπιακούς Αγώνες:

### Πορεία σε Παγκόσμια Πρωταθλήματα
:Ακολουθεί η πορεία της ομάδας των Ηνωμένων Πολιτειών σε Παγκόσμια Πρωταθλήματα:

### Πορεία σε Πρωταθλήματα Αμερικής
thumb|250px|Στιγμιότυπο από αγώνα της ομάδας των Η.Π.Α. κατά τους Ολυμπιακούς Αγώνες του 2008.
:Ακολουθεί η πορεία της ομάδας των Ηνωμένων Πολιτειών σε Πρωταθλήματα Αμερικής:

## Παραπομπές


## Πηγές
* USA, ιστορικό ανά έτος στον επίσημο ιστότοπο των αρχείων της FIBA. 
* USA Basketball , επίσημος ιστότοπος. 

 

Ηνωμενες Πολιτειες
Γυναικων
Σωματίδιο Χιγκς

Το **[[σωματίδιο]] Χιγκς**, καλούμενο εκλαϊκευμένα και καταχρηστικά από τον Λέον Λέντερμαν ως «**το σωματίδιο Θεός**» («the God particle») ή «**το σωματίδιο του Θεού**», είναι ένα μποζόνιο η ύπαρξη του οποίου προβλέπεται θεωρητικά από το Καθιερωμένο Πρότυπο. Ανακαλύφθηκε πειραματικά στις 4 Ιουλίου 2012 από τα πειράματα ATLAS και CMS του Μεγάλου Επιταχυντή Αδρονίων (LHC) του CERΝ.

Η ύπαρξη του σωματιδίου του Χιγκς δίνει τη δυνατότητα για εξήγηση στον τρόπο που συγκροτείται η ύλη προσδίδοντάς της ιδιότητες όπως για παράδειγμα η μάζα. Το μποζόνιο αυτό φαίνεται να βρίσκεται στο ενεργειακό φάσμα μεταξύ 115-127 GeV, (με τα 125 GeV να αντιστοιχούν σε μάζα ίση με 133 πρωτονίων). Η ανακάλυψή του θα βοηθήσει στην καλύτερη κατανόηση της δημιουργίας του σύμπαντος λύνοντας θέματα, στη θεωρία της μεγάλης έκρηξης, αμέσως μετά τα πρώτα κλάσματα του δευτερόλεπτου της γέννησης του σύμπαντος.

Το μποζόνιο αυτό πήρε το όνομά του από τον Βρετανό καθηγητή φυσικής Πίτερ Χιγκς (Peter Higgs), ο οποίος ήταν ένας από τους 6 φυσικούς που πρότειναν την ύπαρξή του, σε σχετικές δημοσιεύσεις το 1964. Το 2013 ο Πίτερ Χιγκς και ο Φρανσουά Ανγκλέρ (François Englert) βραβεύτηκαν με το Βραβείο Νόμπελ Φυσικής για την εργασία τους και την πρόβλεψή τους.

## Προσπάθειες για πειραματική επαλήθευση της ύπαρξης
Τον Δεκέμβριο του 2011 οι ερευνητές στα δύο ανεξάρτητα πειράματα ATLAS και CMS (CERN), στον Μεγάλο Επιταχυντή Αδρονίων στο CERN της Ελβετίας, είχαν ανακοινώσει ότι βρήκαν ενδείξεις ύπαρξης του Μποζονίου Χιγκς με μάζα γύρω στα 125 GeV/c2. 

Στις 4 Ιουλίου 2012, οι επιστήμονες του CERN επιβεβαίωσαν την ανακάλυψη ενός νέου σωματιδίου με μάζα 125 GeV και σφάλμα 0,6 με απόκλιση 5 σίγμα, που σημαίνει βεβαιότητα κατά 99,99995% και πως η παρατήρηση αυτή είναι επαληθεύσιμη και μπορεί να αναπαραχθεί οποτεδήποτε. Αυτό το σωματίδιο εικάζεται ότι είναι μποζόνιο και μάλιστα το βαρύτερο που έχει βρεθεί. Εικάζεται ότι το νέο σωματίδιο έχει χαρακτηριστικά του σωματίου Χιγκς, με επιφύλαξη ώσπου να φανεί ότι φέρει πράγματι και τις λοιπές, θεωρητικά, προβλεπόμενες ιδιότητές του. Προσφάτως ανακοινώθηκε πως η ανάλυση των ιχνών ενός στοιχειώδους σωματιδίου που ανακαλύφθηκε στον Μεγάλο Επιταχυντή Αδρονίων (LHC) του CERN το καλοκαίρι του 2012 έδειξε ισχυρές ενδείξεις ότι είναι το μποζόνιο του Χιγκς.

### Επιπτώσεις από την ανακάλυψη του σωματιδίου
Η ανακάλυψη του σωματιδίου Χιγκς είναι σημαντικό βήμα για την έναρξη της θεωρητικής και πειραματικής διερεύνησης της θεωρίας της υπερσυμμετρίας. Τα υπερσυμμετρικά σωματίδια είναι αόρατα (μη αισθητά ή μη άμεσα ανιχνεύσιμα) και ίσως αντιπροσωπεύουν το 90% του σύμπαντος όμως τα έως τώρα πειράματα στο Fermilab δεν επιβεβαιώνουν τη θεωρία, τουλάχιστον στην έως τώρα μορφή της. 

## Παραπομπές


Κατηγορία:Σωματιδιακή φυσική
Κατηγορία:Μποζόνια
Εθνική Βολιβίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Βολιβίας** αντιπροσωπεύει τη Βολιβία στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Βολιβίας (*Federación Boliviana de Básquetbol*).

## Συμμετοχές σε διεθνείς διοργανώσεις
Μεγαλύτερη επιτυχία της μέχρι σήμερα είναι η κατάκτηση του ασημένιου μεταλλίου στο Πρωτάθλημα Νοτίου Αμερικής που διοργανώθηκε στη Βολιβία το 1978.

## Κατατάξεις σε διεθνείς διοργανώσεις

; Πορεία σε Παγκόσμια Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Βολιβίας σε Παγκόσμια Πρωταθλήματα FIBA:


; Πορεία σε Πρωταθλήματα Νότιας Αμερικής FIBA:
:Ακολουθούν οι τελικές θέσεις κατάταξης της Εθνικής Ομάδας της Βολιβίας σε Πρωταθλήματα Νότιας Αμερικής FIBA:


; Πορεία σε Παναμερικανικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Βολιβίας σε Παναμερικανικούς Αγώνες: 


## Δείτε επίσης
* Εθνική Βολιβίας (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Bolivia, ιστορικό ανά έτος στον επίσημο ιστότοπο των αρχείων της FIBA. 
* Federación Boliviana de Básquetbol, επίσημος ιστότοπος. 

 

Βολιβια
Γυναικων
Τζιμ Ρος

Ο **Τζέιμς Γουίλιαμ Ρος** (*James William "Jim" Ross*, 3 Ιανουαρίου 1952 - ...), γνωστός ως Τζιμ Ρος, είναι Αμερικανός σχολιαστής επαγγελματικής πάλης, διαιτητής αγώνων πάλης, περιστασιακός παλαιστής, καθώς και ιδιοκτήτης εστιατορίου. Αυτή την περίοδο έχει συμβόλαιο με το WWE, ενώ σχολιάζει αγώνες του τηλεοπτικού προγράμματος WWE NXT. Επίσης, είναι σύμβουλος στην εταιρεία σχετικά με την ανάδειξη των νέων ταλέντων. Το 2007 εισήχθη στο τιμητικό Hall of Fame.

## Καριέρα
Από νεαρή ηλικία, ασχολήθηκε με τα αθλήματα και όντας έφηβος έπαιζε μπέιζμπολ. Από το 1974, ξεκίνησε να ασχολείται με την επαγγελματική πάλη, σχολιάζοντας αγώνες μικρών εταιρειών στην ανεξάρτητη σκηνή της πάλης. Πέρασε από μεγάλες εταιρείες, όπως η National Wrestling Alliance και η World Championship Wrestling.

### [[WWE]]
Μετά από 19 χρόνια καριέρας, κυρίως ως σχολιαστής αγώνων πάλης, υπέγραψε (το 1993) στην κορυφαία εταιρεία πάλης, την World Wrestling Entertainment, όπου βρίσκεται μέχρι σήμερα. Εκτός από ρόλο σχολιαστή, ήταν μέλος της ομάδας παραγωγής του WWE και έχει δώσει και μερικούς αγώνες για διάφορα σενάρια. Σιγά - σιγά κέρδισε μια θέση στα κορυφαία προγράμματα της εταιρείας και την περίοδο 2002-2008 ήταν ο νούμερο ένα, σχολιαστής-δημοσιογράφος του WWE, καθώς εμφανιζόταν για τους αγώνες του WWE Raw, κάθε Δευτέρα. Τη περίοδο αυτή, μαζί με τον Τζιμ Ρος σχολίαζε και τους αγώνες ο Τζέρι Λόουλερ.

### Προβλήματα υγείας και αλλαγή καριέρας
Από το 2008, αντιμετώπισε προβλήματα υγείας, κυρίως στα νεύρα του, καθώς δεν μπορούσε να ανοίξει το στόμα του κανονικά. Έτσι, απομακρύνθηκε από κύριος σχολιαστής και πήρε θέσεις στα παρασκήνια, ενώ ασχολήθηκε και με τα νέα ταλέντα. Επίσης, εκτός πάλης, άνοιξε δικό του εστιατόριο και μάλιστα παρήγαγε δικά του υλικά, όπως μια σάλτσα που διαφημίστηκε και από το WWE. Σιγά - σιγά, από το 2010 επέστρεψε σποραδικά στα προγράμματα του WWE, παίρνοντας μέρος και σε σενάρια που τον οδήγησαν ακόμα και στο να παλέψει σε αγώνες, ενώ από το 2012, είναι ο κεντρικός παρουσιαστής του WWE NXT. Το 2012 επέστρεψε για μια μέρα στο Raw, ώστε να αντικαταστήσει τον Τζέρι Λόουλερ. 

## Προσωπική ζωή
Ο Τζιμ Ρος πάσχει εδώ και αρκετά χρόνια απο μια ασθένεια, λόγω της οποίας έχουν παραλύσει διάφοροι μύες στο πρόσωπο του. Ο Ρος μπορεί να μιλήσει κανονικά, όμως η ασθένεια του καθιστά αδύνατο για τους άλλους, να "διαβάσουν το στόμα του". Παρόλα αυτά, ο Ρος θεωρείται ως ένας απο τους καλύτερους σχολιαστές αγώνων που πέρασαν από την επαγγελματική πάλη.

## Πηγές
* Προφίλ του Τζιμ Ρος στο WWE.com
## Παραπομπές


Κατηγορία:Επαγγελματίες παλαιστές
Τέσσερεις Καβαλάρηδες (Κατς)

Οι **Τέσσερις Καβαλάρηδες (στα αγγλικά "The Four Horsemen")** ήταν μια ομάδα Κατς που δημιουργήθηκε στην εταιρεία National Wrestling Alliance και αργότερα στην World Championship Wrestling. Το αρχικό γκρουπ αποτελείτο από τους Ρικ Φλερ, Αρν Άντερσον, Όλε Άντερσον και Τούλι Μπλάνκαρντ. Οι δύο πρώτοι υπήρξαν σε όλες τις φάσεις του γκρουπ, εκτός από μια που λόγω τραυματισμού δεν ήταν ο Αρν Άντερσον και την θέση του είχε πάρει ο Κερτ Χένιγκ. Σε αυτή την ομάδα περισσότερο χρόνο πέρασαν οι Αρν Άντερσον, Μπέρι Γουίντχαμ, Τζέιμς Ντίλον, Τούλι Μπλάνκαρντ και ο συνήθως αρχηγός, Ρικ Φλερ. Το 2012 εισήχθησαν σαν ομάδα στο τιμητικό Hall of Fame (WWE). Η ομάδα εκτός από μια διετία (1991-1992), ήταν ενεργή όλα τα χρόνια ως το 1999, ενώ τα μέλη διαρκώς άλλαζαν, και συνήθως ήταν παραπάνω από τέσσερις παλαιστές.

## Όλα τα μέλη
Μέλη του γκρουπ κατά διαστήματα, ήταν οι: 
* Ρικ Φλερ, 
* Αρν Άντερσον, 
* Όλε Άντερσον, 
* Τούλι Μπλάνκαρντ, 
* Τζέιμς Ντίλον, 
* Μπάρι Γουίντχαμ,
* Κερτ Χένιγκ, 
* Στινγκ, 
* Σιντ Βίσιους, 
* Κρις Μπενουά, 
* Τζεφ Τζάρετ,
* Λεξ Λούγκερ, 
* Ντιν Μαλένκο,
* Στιβ ΜακΜάικλ, 
* Πολ Ρομά, 
* Μπράιαν Πίλμαν.

### Τα βασικά μέλη
#### Ρικ Φλερ
****

#### Αρν Άντερσον
Πραγματικό όνομα Μάρτιν Άντονι Λούντε (γεννημένος 20 Σεπτεμβρίου 1958). Αυτή την περίοδο εργάζεται ως παραγωγός στο WWE. Η μεγαλύτερη διάκρισή του ήταν ομαδικοί τίτλοι στην διάρκεια της θητείας του στο γκρουπ αυτό. Είναι και συγγραφέας. Αγωνίστηκε την περίοδο 1982-1997.

#### Όλε Άντερσον
Το πραγματικό του όνομα ήταν Άλαν Ρόμπερτ Ρογκόφσκι (γεννημένος 22 Σεπτεμβρίου 1942). Στο σενάριο ήταν αδερφός του Αρν Άντερσον. Ο Ρογκόφσκι πάλευε ως το 1990, ενώ έκανε το ντεμπούτο του το 1967.

#### Τούλι Μπλάνκαρντ
Αγωνιζόταν με το πραγματικό του όνομα (γεννημένος στις 22 Ιανουαρίου 1954) και είναι γνωστότερος για το πέρασμά του από την ομάδα. Έχει συνεργαστεί με τις μεγαλύτερες εταιρείες πάλης των Η.Π.Α., την National Wrestling Alliance, την American Wrestling Association, την World Championship Wrestling, και το World Wrestling Federation (τώρα γνωστό ως WWE).

#### Τζέιμς Ντίλον
Αγωνιζόταν με το πραγματικό του όνομα (γεννημένος ως Τζέιμς Μόρισον στις 26 Ιουνίου 1942) είναι ένας Αμερικανός πρώην επαγγελματίας παλαιστής και μάνατζερ άλλων παλαιστών. Ο στρατηγικός αρχηγός της ομάδας. Συνήθως είχε το ρόλο του μάνατζερ και καθοδήγησε πολλούς παλαιστές.

#### Μπάρι Γουίντχαμ
Γεννημένος στις 4 Ιουλίου 1960, είναι ένας Αμερικανός περιστασιακός πλέον επαγγελματίας παλαιστής. Έχει αγωνιστεί σε μεγάλες εταιρείες όπως το National Wrestling Alliance και το World Championship Wrestling. Έχει κατακτήσει από μια φορά τα NWA World Heavyweight title, United States Heavyweight title, Television title, Western States Heritage title, τέσσερις φορές το NWA (Mid Atlantic)/WCW World Tag Team title, καθώς και μια φορά το NWA United States Tag Team title, με τον Ron Garvin. Στο WWE, τότε WWF, ήταν δύο φορές Πρωταθλητής World Tag Team, με τον Μάικ Ροτούντα.

## Πηγές
*Προφίλ στο OWW

Κατηγορία:Επαγγελματίες παλαιστές
Ρίκι Στιμμπόατ

Ο **Ρίτσαρντ Χένρι Μπλαντ** (*Richard Henry Blood Sr*, 28 Φεβρουαρίου 1953) είναι Αμερικανός πρώην παλαιστής, περισσότερο γνωστός με το ψευδώνυμο που χρησιμοποιούσε στα ρινγκ, **Ρίκι "Ο Δράκος" Στιμμπόατ**. Αυτή την περίοδο έχει συμβόλαιο με την εταιρεία πάλης WWE, όπου διδάσκει σε νέα ταλέντα.

## Καριέρα
Ο Στιμμπόατ, είναι ένας από τους λίγους παλαιστές, που σε όλη του την καριέρα, παρέμεινε αγαπητός στο κοινό, παρά τα σενάρια που χρησιμοποιούνται στο Κατς. Ο "Δράκος" όπως τον αποκαλούσαν, έγινε πρότυπο για πολλές επόμενες από εκείνον γενιές, και πλέον θεωρείται από τους κορυφαίους αθλητές της Επαγγελματικής Πάλης. Αγωνίστηκε από το 1976 έως το 1994. Είναι περισσότερο γνωστός για την καριέρα του στις εταιρείες American Wrestling Association (AWA), National Wrestling Alliance (NWA), World Championship Wrestling (WCW), και World Wrestling Federation (WWF).

### Επιτεύγματα
Στα NWA και WCW, ήταν μια φορά Παγκόσμιος Πρωταθλητής Βαρέων Βαρών NWA, τέσσερις φορές Παγκόσμιος Πρωταθλητής Ηνωμένων Πολιτειών, τέσσερις φορές Παγκόσμιος Τηλεοπτικός Πρωταθλητής, δώδεκα φορές Παγκόσμιος Ομαδικός Πρωταθλητής (οκτώ φορές για το WCW και άλλες τέσσερις για εταιρείες του NWA) και δύο φορές Παγκόσμιος Πρωταθλητής Μέσο Ατλαντικού. Στο WWF/E, έγινε μια φορά Διηπειρωτικός Πρωταθλητής, ενώ το 2009, εισήχθη στην τιμητική διάκριση της πάλης Hall of Fame.

## Προσωπική ζωή
Γεννήθηκε στην Νέα Υόρκη, από Άγγλο πατέρα και Ιαπωνέζα μητέρα. Ο γιος του, τον οποίο απέκτησε από την πρώτη του γυναίκα Μπόνι, ονομάζεται Ρίτσαρντ Jr. και είναι επίσης παλαιστής, που εμφανίζεται με το όνομα Ρίτσι Στιμμπόατ και έχει συμβόλαιο με το WWE. Και ο αδερφός του Στιμμπόατ, ασχολήθηκε με την πάλη αλλά χωρίς επιτυχία.

## Πηγές
*Επίσημη ιστοσελίδα της οικογένειας Στιμμπόατ 
*Προφίλ στο WWE Hall of Fame
*Προφίλ στο Professional Wrestling Hall of Fame

## Παραπομπές


Κατηγορία:Επαγγελματίες παλαιστές
Πανελλήνιο πρωτάθλημα στίβου γυναικών 1994

Το **59ο [[Πανελλήνιο πρωτάθλημα στίβου γυναικών]] 1994** διεξήχθη στο Ολυμπιακό Στάδιο Αθήνας μαζί με το αντίστοιχο Πανελλήνιο πρωτάθλημα στίβου ανδρών 1994.

Το πρωτάθλημα μαραθωνίου διεξήχθη στην Καστοριά στις 24 Απριλίου. Χωριστά διεξήχθησαν επίσης τα πρωταθλήματα επτάθλου και βάδην αλλά τα αποτελέσματά τους υπολογίστηκαν στη βαθμολογία.

Πρωταθλητής σύλλογος αναδείχθηκε ο **[[Πανελλήνιος Γ.Σ.]]** για τρίτη συνεχόμενη χρονιά και 17η συνολικά. Παράλληλα, έκανε το «νταμπλ», αφού κατέκτησε και το ανδρικό πρωτάθλημα.

## Τα αποτελέσματα
### Οι νικήτριες

### Βαθμολογία

## Πηγές
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 248
* GREEK CHAMPIONSHIPS

### Αναφορές


Γυναικων
Κατηγορία:Στίβος το 1994
Κατηγορία:Διοργανώσεις στίβου στην Αθήνα
Νοτιοσλαβία

Ο όρος **Νοτιοσλαβία** (και **Νοτιοσλαυία** κυρίως παλαιότερα) σχετίζεται με τους Νότιους Σλάβους και έχει χρησιμοποιηθεί στο παρελθόν σχετικά με:
*Την **εθνογραφική και γεωγραφική περιοχή** κυρίως της Βαλκανικής, αλλά και της Νοτιανοτολικής Ευρώπης που περιλαμβάνει τα σημερινά κράτη της Βουλγαρίας, της Σερβίας, της Σλοβενίας, της Κροατίας, του Μαυροβούνιου, της Βοσνίας και Ερζεγοβίνης και της Βόρειας Μακεδονίας. Σύμφωνα με μεσαιωνικές πηγές, ο ίδιος χώρος διαφοροποιημένος σήμερα ονομαζόταν Σκλαβηνία.
*Επίσης Νοτιοσλαβία αποκαλούνταν στα Ελληνικά το **κράτος** του Βασίλειου της Γιουγκοσλαβίας (1921-1941), το οποίο ονομαζόταν επισήμως  Kralijevina Jugoslavia από το 1929. Μετά τον Β΄ Παγκόσμιο Πόλεμο, το 1945, το όνομα Νοτιοσλαβία χρησιμοποιήθηκε στην Ελλάδα για να περιγράψει τη Ομοσπονδιακή Λαϊκή Δημοκρατία της Γιουγκοσλαβίας που δημιουργήθηκε στη θέση του Βασιλείου που κατέρρευσε και που από το 1963 ονομαζόταν Σοσιαλιστική Ομοσπονδιακή Δημοκρατία της Γιουγκοσλαβίας. Παρά την εκτεταμένη χρήση του ονόματος Γιουγκοσλαβία στα μετέπειτα χρόνια, στα ελληνικά ο όρος επέζησε για αρκετά χρόνια: Χαρακτηριστικά, το 2005, αναφέρθηκε από τον πρώην πρόεδρο της Ελληνικής Δημοκρατίας Χρήστο Σαρτζετάκη σε μήνυμά του προς τον Ελληνικό λαό, όταν αυτός μιλούσε για τη Γιουγκοσλαβία του Στρατάρχη Τίτο αλλά και από άλλους, π.χ. το 2008.

*Το 2010, ο όρος Νοτιοσλαβία από Έλληνες **προτάθηκε για χρήση** ως όνομα της Βόρειας Μακεδονίας. και από κάποιους χρησιμοποιήθηκε για να περιγράψει την Βόρεια Μακεδονία στον Τύπο.

## Δείτε επίσης
*Νότιοι Σλάβοι

## Παραπομπές


Κατηγορία:Βαλκάνια
Άγιος Νικόλαος Κατούνας Αιτωλοακαρνανίας

*Για οικισμούς με το ίδιο όνομα, δείτε: [[Άγιος Νικόλαος (ελληνικά τοπωνύμια)]]*.

Ο **Άγιος Νικόλαος Κατούνας** είναι οικισμός που βρίσκεται σε υψόμετρο 280 μέτρα, στον νομό Αιτωλοακαρνανίας, στο κέντρο του τριγώνου που σχηματίζουν τα χωριά Κατούνα, Αετός και  Κωνωπίνα. Ο οικισμός χτίστηκε το 1922 από πρόσφυγες απ' τη Μικρά Ασία. Σύμφωνα με το πρόγραμμα Καλλικράτης, μαζί με την Κατούνα και το Λουτράκι συναποτελούν τη Δημοτική Κοινότητα Κατούνας που ανήκει στη Δημοτική Ενότητα Μεδεώνος του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 81 κατοίκους. Ο πληθυσμός σύμφωνα με την απογραφή του 2001 ήταν 79 κάτοικοι. Η Επιτροπή Αποκατάστασης Προσφύγων  μοίρασε περίπου 700 στρέμματα στους πρόσφυγες και έτσι εγκαταστάθηκαν μόνιμα. Αρχικά ο οικισμός αυτός ήταν ενταγμένος στον Αετό. Αργότερα όμως πέρασε ως οικισμός στον Δήμο Κατούνας.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Κάνιε

Η **Κάνιε** (σετσουάνα: Kanye) είναι μια πόλη της Μποτσουάνα. Είναι η πρωτεύουσα της Νότιας Περιφέρειας και της επαρχίας Κάνιε. Έχει πληθυσμό 40.628 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Νότια Περιφέρεια (Μποτσουάνα)
Νότια Περιφέρεια (Μποτσουάνα)

Η **Νότια Περιφέρεια** είναι μια από τις 9 περιφέρειες της Μποτσουάνα. Έχει έκταση 28.470 τ.χλμ. και πληθυσμό 186.831 κατοίκων με πυκνότητα 6,6 κατοίκων ανά τ.χλμ. Πρωτεύουσα είναι η Κάνιε.

## Γεωγραφία
Η Νότια Περιφέρεια βρίσκεται νότια της Μποτσουάνα. Συνορεύει στα δυτικά και νοτιοδυτικά με το Κγκαλαγκάντι, στα νοτιοανατολικά με τη Νότια Αφρική, στα βόρεια με το Κουενένγκ και στα βορειοανατολικά με τη νοτιοανατολική Περιφέρεια (Μποτσουάνα)Νοτιοανατολική Περιφέρεια. Έχει έκταση 28.470 τ.χλμ.

## Επαρχίες
Η Νότια Περιφέρεια συμπεριλαμβάνει τρεις επαρχίες:

* Γκούντχοουπ
* Κάνιε
* Μαμπουτσάνε

## Πόλεις
# Κάνιε
# Μοσούπα
# Τζουανένγκ
# Μολαποουαμποτζάνγκ

## Δείτε επίσης
* Περιφέρειες της Μποτσουάνα
Επαρχία Γκούντχοουπ

Η **Επαρχία Γκούντχοουπ** (Goodhope, *Καλή Ελπίδα*) είναι μια επαρχία της Νότιας Περιφέρειας στη Μποτσουάνα. 

## Δείτε επίσης
* Επαρχίες της Μποτσουάνα

Κατηγορία:Επαρχίες της Μποτσουάνα
Κατηγορία:Νότια Περιφέρεια (Μποτσουάνα)
1848 Ντελβώ

μικρογραφία|3D μοντέλο του αστεροειδούς 1848 Ντελβώ
Ο **Ντελβώ (Delvaux)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,996. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του από το επώνυμο της νύφης είτε Γάλλου αστρονόμου Ζωρζ Ρολάν (Georges Roland), είτε του Βέλγου αστρονόμου Ζινέτ Ρολάν (Ginette Roland).

## Φυσικά χαρακτηριστικά
Η μέση διάμετρος του Ντελβώ εκτιμάται σε 22 χιλιόμετρα περίπου. Ο φασματικός τύπος του είναι **S** (λιθώδης). Ο Ντελβώ περιστρέφεται γύρω από τον εαυτό του μία φορά κάθε 3 ώρες και 38 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντελβω
Πανελλήνιο πρωτάθλημα στίβου ανδρών 1995

Το **81ο [[Πανελλήνιο πρωτάθλημα στίβου ανδρών]] 1995** διεξήχθη στο Παμπελοποννησιακό Στάδιο Πάτρας μαζί με το αντίστοιχο πανελλήνιο πρωτάθλημα στίβου γυναικών 1995. Μετείχαν 760 αθλητές και αθλήτριες από 129 σωματεία.

Το πρωτάθλημα μαραθωνίου διεξήχθη στις 5 Νοεμβρίου στην κλασική διαδρομή Μαραθώνας-Παναθηναϊκό Στάδιο παράλληλα με τον Διεθνή Μαραθώνιο στη μνήμη "Γρηγόρη Λαμπράκη" και το "Ευρωπαϊκό Πρωτάθλημα Αστυνομικών Υπαλλήλων". Χωριστά διεξήχθησαν, επίσης, τα πρωταθλήματα δεκάθλου και βάδην αλλά τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε ο **[[Πανελλήνιος Γ.Σ.]]** για πέμπτη συνεχόμενη χρονιά και 26η συνολικά. Παράλληλα, έκανε το "νταμπλ", αφού κατέκτησε και το γυναικείο πρωτάθλημα.

## Αποτελέσματα

### Οι νικητές
 

### Βαθμολογία

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 221-222 και 283-284.
*GREEK CHAMPIONSHIPS.
*"Οι περσινοί νικητές", Αθλητική Ηχώ, 15/6/1996.
### Αναφορές



Ανδρων
Κατηγορία:Στίβος το 1995
Κατηγορία:Αθλητισμός στην Πάτρα
Hey (τραγούδι, Lil Jon)

Το "**Hey**" είναι ένα σινγκλ από τον Lil Jon μαζί με τους 3OH!3. Διατίθεται στο άλμπουμ του 2010, Crunk Rock, του Lil Jon και κυκλοφόρησε ως το δεύτερο επίσημο σινγκλ. Διατίθεται επίσης στο soundtrack του Jersey Shore.

## Βίντεο κλιπ
Το βίντεο γυρίστηκε στο Hollywood και διέθετε νέα κλιπ από το Jersey Shore. Το συνεργαζόμενο γκρουπ 3OH!3 είναι στο βίντεο. Το βίντεο κυκλοφόρησε στις 26 Αυγούστου του 2010.

## Εμπορική επίδοση
Το "Hey" έκανε ντεμπούτο στο #70 στο Billboard Hot 100 μετά την κυκλοφορία του άλμπουμ και ανέβηκε στο #62 την επόμενη εβδομάδα πριν πέσει από το Hot 100. Έκανε επίσης ντεμπούτο στο #46 στο Hot Digital Songs chart και έφτασε το #33 στη δεύτερη εβδομάδα του.

## Υποσημειώσεις


Κατηγορία:Τραγούδια γραμμένα από τον Lil Jon
Κατηγορία:Τραγούδια του Lil Jon
Κατηγορία:Singles του 2010
Κατηγορία:Τραγούδια του 2010
1849 Κρέζακ

μικρογραφία|3D μοντέλο του αστεροειδούς 2713 Λουξεμβούργο
Ο **Κρέζακ (Kresák)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,313. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Σλοβάκου αστρονόμου Λιούμπορ Κρέζακ (*Ľubor Kresák*, 1927-1994).

Αξιοσημείωτη είναι η πολύ μικρή εκκεντρότητα της τροχιάς του Κρέζακ, δηλαδή η τροχιά του είναι σχεδόν κυκλική.

## Φυσικά χαρακτηριστικά
Τα φυσικά χαρακτηριστικά του Κρέζακ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κρεζακ
Πάτερ ημών (τηλεοπτική σειρά)

Το **Πάτερ Ημών** είναι μια κωμική τηλεοπτική σειρά του ΑΝΤ1 που προβλήθηκε τις σεζόν 1994-1995 και 1995-1996, σε σενάριο Αλέξανδρου Ρήγα και Πέτρου Θεοδώρου (που μετά έγινε Λευτέρης Παπαπέτρου), και σε σκηνοθεσία του Γρηγόρη Πετρινιώτη.

## Περιγραφή
Ο Κώστας είναι ραδιοφωνικός παραγωγός και πατέρας δυο κοριτσιών, της έφηβης Μαριάννας και της μικρότερης Κορίνας. Όταν η μητέρα εγκαταλείπει τo σπίτι, o Κώστας προσπαθεί vα καλύψει τηv απoυσία της. Όπως κάθε γοητευτικός και επιτυχημέvoς άνδρας που λατρεύει τις γυναίκες, ο Κώστας έχει πολλές κατακτήσεις. Μάλιστα όσο και αv επιχειρεί vα κρύψει τις περιπέτειές τoυ από τις πovηρές και παvέξυπvες κόρες τoυ, δεv τα καταφέρνει, καθώς εκείvες αντιλαμβάνονται πάvτα τη γυvαικεία παρoυσία. Και εvώ δηλώvoυv ότι καταvooύv απόλυτα τov πατέρα τoυς, στηv πραγματικότητα μηχαvoρραφoύv για τηv "εξόvτωση" κάθε εκπρoσώπoυ τoυ γυvαικείoυ φύλoυ, πoυ συvαvαστρέφεται o αρχηγός της οικογένειας.

Η Μαριάννα και η Κoρίvα έχoυv φυσικά και τη δική τoυς ζωή. Η μια επιδίδεται στο φλέρτ με ιδιαίτερο ζήλο ενώ η άλλη σχεδιάζει να γίνει μεγάλη σταρ. Την εικόvα συμπληρώvoυv η Ελένη, συvεργάτρια τoυ Κώστα και κρυφά ερωτευμένη μαζί τoυ, και o Κοσμάς, o αργόσχολος αδελφός του. Γενικώς, όταν ένας άτακτoς πατέρας και δύo επίσης άτακτες κόρες επιχειρoύv vα συμβιώσουν, είvαι απόλυτα φυσικό vα δημιoυργoύvται διάφoρα ευτράπελα. Δεv παύουν, όμως, ποτέ vα είναι oι κόρες δύo "αξιαγάπητα τερατάκια" για τov πατέρα, και εκείvoς έvας "αξιαγάπητος μπαμπάς" γι' αυτές.

## Διανομή

## Συντελεστές
* σενάριο: Αλέξανδρος Ρήγας & Πέτρος Θεοδώρου
* σκηνοθεσία: Γρηγόρης Πετρινιώτης
* διεύθυνση φωτογραφίας: Θάνος Λευτάκης
* ενδυματολόγος: Ολυμπία Μπασκλαβάνη
* μοντάζ: Δημήτρης Ανδρίκου
* σκηνογραφία: Ντίνος Πετράτος
* μουσική τίτλων αρχής: Θάνος Καλλίρης
* στίχοι: Ναταλία Γερμανού
* διεύθυνση παραγωγής: Γιάννης Σταντζόπουλος

## Εξωτερικοί σύνδεσμοι
*ANT1 WEB TV: Πάτερ Ημών 

Κατηγορία:Τηλεοπτικές σειρές ΑΝΤ1
Κατηγορία:Ελληνικές ρομαντικές-κωμικές τηλεοπτικές σειρές
Ρον Σίμονς

Ο **Ρόναλντ "Ρον" Σίμονς** (*Ronald "Ron" Simmons*, 15 Μαΐου 1958) είναι Αμερικανός πρώην επαγγελματίας παλαιστής και πρώην παίκτης του ράγκμπι. Εκτός από το πραγματικό του όνομα στα ρινγκ χρησιμοποιούσε και το όνομα "Φάρουχ Ασάντ" ή τα δύο ξεχωριστά (Φάρουχ ή Ασάντ).

## Καριέρα
### World Championship Wrestling
Στο WCW έγινε μια φορά Παγκόσμιος Πρωταθλητής Βαρέων Βαρών και είναι ο πρώτος Αφροαμερικανός που κατέκτησε Παγκόσμιο τίτλο, σύμφωνα με το WWE. Έγινε επίσης και μια φορά πρωταθλητής του Παγκόσμιο Ομάδων, καθώς και Ομαδικός Πρωταθλητής Ηνωμένων Πολιτειών.

### World Wrestling Entertainment
Στο WWF έγινε τρεις φορές Ομαδικός Πρωταθλητής με τον Μπράντσο, με τον οποίο σχημάτισαν την ομάδα Acolytes Protection Agency (A.P.A.), που είχε και διαφορετικές ονομασίες μετέπειτα. Το 2012, εισήχθη στο τιμητικό WWE Hall of Fame.

## Ράγκμπι
Εκτός από την επαγγελματική πάλη, ο Σίμονς ασχολήθηκε και με το ράγκμπι, στο κολέγιο, παίζοντας στην άμυνα στο μεγαλύτερο πρωτάθλημα του αθλήματος, National Football League (NFL), αλλά και στα Canadian Football League (CFL) και United States Football League (USFL) για τέσσερις σεζόν την δεκαετία του 1980.

## Πηγές
* Προφίλ στο Hall of Fame του WWE
* Προφίλ στο Online World of Wrestling

Κατηγορία:Επαγγελματίες παλαιστές
Μιλ Μάσκαρας

Ο **Άαρον Ροντρίγκεζ** (*Aarón Rodríguez Arellano*, 15 Ιουλίου 1942 - ...) είναι Μεξικανός μασκοφόρος επαγγελματίας παλαιστής και ηθοποιός. Περισσότερο γνωστός είναι με το ψευδώνυμο Μιλ Μάσκαρας (που σημαίνει εκατοντάδες μάσκες).

## Καριέρα
Ο Μάσκαρας, έχει κάνει καριέρα, όπως είναι φυσικό στην πατρίδα του, το Μεξικό, στις καλύτερες εταιρείες, ενώ έχει αγωνιστεί και για τις κορυφαίες των Ηνωμένων Πολιτειών, είτε για μερικές εμφανίσεις, είτε με κανονικό συμβόλαιο. Εκτός της καριέρας του στην πάλη, ο Μεξικανός έχει γίνει πολλές φορές και ηθοποιός, συμμετέχοντας σε αρκετές ταινίες, μαζί με άλλους μασκοφόρους παλαιστές.

## Καταξίωση
Ο Ροντρίγκεζ έχει κατακτήσει αρκετούς τίτλους στην μεγάλη καριέρα του, που ξεκίνησε το 1965. Έχει ένα απίστευτο ρεκόρ σε αγώνες με έπαθλο την μάσκα του αντιπάλου, καθώς δεν έχει ηττηθεί σε συνολικά δεκατρείς τέτοιους αγώνες. Επίσης, έχει εισαχθεί σε αρκετά Hall of Fame. Ένα από αυτά είναι και το HoF του WWE, στο οποίο την παρουσίασή του, έκανε ο ανιψιός του και παλαιστής, Αλμπέρτο Ντελ Ρίο.

## Κριτική
Πολλές είναι οι φορές, που ο Μιλ Μάσκαρας έχει κατηγορηθεί για την συμπεριφορά του. Η επαγγελματικότητά του, έχει κατηγορηθεί από αρκετούς συναδέλφους του. Δύο από αυτοί είναι οι Μικ Φόλεϊ και Κρις Τζέρικο, οι οποίοι μέσα από την αυτοβιογραφία τους, αναφέρονται για τον Μεξικανό, λέγοντας πως δεν δεχόταν να χάσει, ή να δώσει την ευκαιρία σε αντιπάλους του, να προωθηθούν, όπως γίνεται σε αυτό το επάγγελμα. Κριτική στον Μάσκαρας έχει κάνει και ο Μπίλι Γκράχαμ.

## Πηγές
* Προφίλ στο Professional Wrestling Hall of Fame
* Προφίλ στο WWE Hall of Fame

Κατηγορία:Επαγγελματίες παλαιστές
Κατηγορία:Μεξικανοί ηθοποιοί κινηματογράφου
Παρασυμπαθητικό νευρικό σύστημα

Το **παρασυμπαθητικό νευρικό σύστημα** είναι τμήμα του αυτόνομου νευρικού συστήματος ή φυτικού νευρικού συστήματος. Το σύστημα αυτό διανέμεται σε διάφορα όργανα και ρυθμίζει τις λειτουργίες του. Το συμπαθητικό νευρικό σύστημα και το **παρασυμπαθητικό νευρικό σύστημα** μέσω της δράσης τους καθορίζουν όλες τις ενέργειες του φυτικού νευρικού συστήματος. 

## Δράση

Η διέγερση του παρασυμπαθητικού νευρικού συστήματος επιτελείται όταν ο οργανισμός θέλει να αποκαταστήσει ή να διατηρήσει τις εφεδρείες του. Η δράση του έχει να κάνει κυρίως με τα σπλάχνα.

Σε κάθε όργανο έχει ξεχωριστή δράση.

* Στον οφθαλμό συστέλλει την κόρη, με αποτέλεσμα να μειώνεται το μέγεθός της (μύση), ταυτόχρονα προκαλεί αύξηση των δακρύων κατά την επίδραση του στους αντίστοιχους αδένες.
* Στην τραχεία και τους βρόγχους προκαλεί σύσπαση και αύξηση των εκκρίσεων.
* Στην ουροδόχο κύστη προκαλεί επίσης σύσπαση.
* Στο γεννητικό σύστημα του άνδρα προκαλεί στύση.
* Στους σιελογόνους αδένες προκαλεί άφθονη έκκριση.
* Στην καρδιά προκαλεί βραδυκαρδία.
* Στο γαστρεντερικό σύστημα προκαλεί αύξηση της κινητικότητας.
* Τέλος, στα αγγεία προκαλεί διαστολή.

## Ανατομικές ιδιαιτερότητες

* Έχει μακριές προγαγγλιακές ίνες, καθώς τα γάγγλια του συστήματος είναι μακριά από τον νωτιαίο μυελό.
* Οι νευρικές ίνες του δεν ακολουθούν αυτόνομη πορεία. Αντίθετα, κινούνται μαζί με νευρικές ίνες του ζωικού νευρικού συστήματος όπως οι εγκεφαλικές συζυγίες καθώς και ίνες του συμπαθητικού νευρικού συστήματος.
* Είναι πιο περιορισμένο από το συμπαθητικό νευρικό σύστημα, καθώς διανέμεται κυρίως στα σπλάχνα, στην καρδιά και στα αγγεία.

## Φυσιολογικές ιδιαιτερότητες

* Οι προγαγγλιακές του ίνες χαρακτηρίζονται ως χολινεργικές, καθώς μεταβιβάζουν τα μηνύματα τους στις μεταγαγγλιακές ίνες μέσω του νευροδιαβιβαστή ακετυλοχολίνη

* Οι Μεταγαγγλιακές ίνες χαρακτηρίζονται επίσης ως χολινεργικές, καθώς και αυτές σε αντίθεση με το συμπαθητικό νευρικό σύστημα, μεταβιβάζουν τα μηνύματα τους στα όργανα-στόχους με τον νευροδιαβιβαστή ακετυλοχολίνη.

## Βιβλιογραφία

* Richard D. Howland, Mary J.Mycek, *Φαρμακολογία*, 3η έκδοση Κεφάλαιο 3 σελ.41
* Αλέξανδρος Ε. Άγιος, *Περιγραφική & εφαρμοσμένη ΑΝΑΤΟΜΙΚΗ Α. Γενική ανατομική*, κεφάλαιο Β.3.2 σελ. 140-143

Κατηγορία:Νευρικό σύστημα
Κεντρική Περιφέρεια (Μποτσουάνα)

Η **Κεντρική Περιφέρεια** είναι μια από τις 9 περιφέρειες της Μποτσουάνα. Έχει έκταση 147.730 τ.χλμ. και πληθυσμό 563.260 κατοίκων με πυκνότητα 3,9 κατοίκων ανά τ.χλμ. Πρωτεύουσα είναι η Σερόουε.

## Γεωγραφία
Η Κεντρική Περιφέρεια βρίσκεται βορειοανατολικά της Μποτσουάνα. Συνορεύει στα βορειοδυτικά με τη Βορειοδυτική, στα κεντρο-ανατολικά με την Βορειοανατολική, στα βορειοανατολικά και νοτιοανατολικά με τηΖιμπάμπουε, στα κεντρο-δυτικά με το Γκάνζι και στα νοτιοδυτικά με το Κουενένγκ και το Κγκατλένγκ. Έχει έκταση 147.730 τ.χλμ.

## Επαρχίες
Η Κεντρική Περιφέρεια συμπεριλαμβάνει έξι επαρχίες:

* Μπομπίρουα
* Μποτέτι
* Μαχαλάπιε
* Σερόουε Παλάπιε
* Τουτούμε
* Τονότα

## Πόλεις
# Σερόουε
# Παλάπιε
# Λετλακάνε
# Οράπα
# Λεράλα
# Ρακόπς
# Νάτα
# Σεφόφε
# Μαουνατλάλα
# Μοπίπι

## Δείτε επίσης
* Περιφέρειες της Μποτσουάνα
Σερόουε

Η **Σερόουε** (σετσουάνα: Serowe) είναι μια πόλη της Μποτσουάνα. Είναι η πρωτεύουσα της Κεντρικής περιφέρειας και της επαρχίας Σερόουε Παλάπιε. Έχει πληθυσμό περίπου 60.000 κατοίκων (2001). Βρίσκεται στην Έρημο Καλαχάρι.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Κατηγορία:Κεντρική Περιφέρεια (Μποτσουάνα)
Επαρχία Μπομπίρουα

Η **Επαρχία Μπομπίρουα** (Bobirwa) είναι μια επαρχία της Κεντρικής Περιφέρειας στη Μποτσουάνα. Πρωτεύουσα είναι η Μπομπονόνγκ.

## Δείτε επίσης
* Επαρχίες της Μποτσουάνα

Κατηγορία:Επαρχίες της Μποτσουάνα
Κατηγορία:Κεντρική Περιφέρεια (Μποτσουάνα)
Πανελλήνιο πρωτάθλημα στίβου ανδρών 1996

Το **82ο [[Πανελλήνιο πρωτάθλημα στίβου ανδρών]] 1996** διεξήχθη στο Ολυμπιακό Στάδιο Αθήνας στις 15 και 16 Ιουνίου μαζί με το αντίστοιχο πανελλήνιο πρωτάθλημα στίβου γυναικών 1996. Η ατμόσφαιρα ήταν πανηγυρική αφού συμπληρώνονταν εκατό χρόνια από τη διεξαγωγή των Α΄ πανελληνίων αγώνων στίβου το 1896. Υπήρξε ρεκόρ συμμετοχής αθλητών (900 άνδρες-γυναίκες) και σωματείων (135). Αγωνιστικά σημειώθηκαν πέντε πανελλήνια ρεκόρ (δύο ανδρικά, τρία γυναικεία) και πολλές καλές επιδόσεις.

Το πρωτάθλημα μαραθωνίου διεξήχθη στις 17 Μαρτίου στο Αγρίνιο. Χωριστά διεξήχθησαν, επίσης, τα πρωταθλήματα δεκάθλου (έγινε στο Στάδιο Καραϊσκάκη στις 27 και 28/5) και βάδην αλλά τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε ο **[[Πανελλήνιος Γ.Σ.]]** για έκτη συνεχόμενη χρονιά και 27η συνολικά. Παράλληλα, έκανε το **"νταμπλ"** (το πέμπτο συνεχόμενο), αφού κατέκτησε και το γυναικείο πρωτάθλημα.

## Αποτελέσματα

### Οι νικητές
 

### Βαθμολογία

Συνολικά βαθμολογήθηκαν 81 σωματεία.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 248.
*GREEK CHAMPIONSHIPS.
*Αθλητική Ηχώ, 15/6/1996.
*Αθλητική Ηχώ, 17/6/1996.
### Αναφορές



Ανδρων
Κατηγορία:Στίβος το 1996
Κατηγορία:Διοργανώσεις στίβου στην Αθήνα
Πανελλήνιο πρωτάθλημα στίβου γυναικών 1996

Το **61ο [[Πανελλήνιο πρωτάθλημα στίβου γυναικών]] 1996** διεξήχθη στο Ολυμπιακό Στάδιο Αθήνας στις 15 και 16 Ιουνίου μαζί με το αντίστοιχο πανελλήνιο πρωτάθλημα στίβου ανδρών 1996.

Το πρωτάθλημα μαραθωνίου διεξήχθη στις 17 Μαρτίου στο Αγρίνιο. Χωριστά διεξήχθησαν, επίσης, τα πρωταθλήματα επτάθλου (έγινε στο Στάδιο Καραϊσκάκη στις 27 και 28/5) και βάδην (έγινε στις 30/6 στο Στάδιο Νέας Σμύρνης) αλλά τα αποτελέσματά τους υπολογίστηκαν στη βαθμολογία. Τη χρονιά αυτή στους δρόμους αντοχής επανήλθαν τα 3.000μ και δεν έγιναν τα 10.000μ.

Πρωταθλητής σύλλογος αναδείχθηκε ο **[[Πανελλήνιος Γ.Σ.]]** για πέμπτη συνεχόμενη χρονιά και 19η συνολικά. Παράλληλα, έκανε το **"νταμπλ"** (το πέμπτο συνεχόμενο), αφού κατέκτησε και το ανδρικό πρωτάθλημα.

## Τα αποτελέσματα

### Οι νικήτριες

### Βαθμολογία

Συνολικά βαθμολογήθηκαν 84 σωματεία.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010,  σ. 248.
*GREEK CHAMPIONSHIPS.
*Αθλητική Ηχώ, 15/6/1996.
*Αθλητική Ηχώ, 17/6/1996.
### Αναφορές



Γυναικων
Κατηγορία:Στίβος το 1996
Κατηγορία:Διοργανώσεις στίβου στην Αθήνα
Ντάιαμοντ Ντάλας Πέιτζ

Ο **Ντάλας Πέιτζ** (*Page Joseph Falkinburg*, 5 Απριλίου 1956) είναι Αμερικανός πρώην παλαιστής, περισσότερο γνωστός με το όνομα που χρησιμοποιούσε στα ρινγκ "Ντάιαμοντ" Ντάλας Πέιτζ ή πιο απλοποιημένο, Ντι Ντι Πι. Εκτός της πάλης έχει ασχοληθεί με την ηθοποιία, ενώ είναι και γυμναστής. Επίσης, έχει συμβόλαιο "Θρύλου" με το WWE.

## Καριέρα
Έκανε ντεμπούτο το 1988 και η καριέρα του είχε διάρκεια δύο δεκαετίες, καθώς αποσύρθηκε το 2009. Αγωνίστηκε κυρίως για τρεις εταιρείες, τις μεγαλύτερες της επαγγελματικής πάλης: το World Championship Wrestling ή WCW, World Wrestling Federation ή WWF, πλέον WWE και το Total Nonstop Action Wrestling ή TNA.

### Μάνατζερ
Υπέγραψε σε εταιρεία πάλης και εισήλθε στο χώρο, το 1988, ως μάνατζερ και όχι ως παλαιστής, για το American Wrestling Association, στο οποίο έμεινε μόλις εννέα μήνες. Αφού είχε δοκιμές αργότερα και στο WWF, ως σχολιαστής, υπέγραψε το 1991 στο WCW. Συνέχισε να εμφανίζεται ως μάνατζερ, ως τα τέλη του ίδιου έτους, όταν και έγινε παλαιστής.

### Παλαιστής
Στην εταιρεία αυτή, πέρασε πάνω από μια δεκαετία και έγινε τρεις φορές Παγκόσμιος Πρωταθλητής Βαρέων Βαρών, δύο φορές Παγκόσμιος Πρωταθλητής Ηνωμένων Πολιτειών, τέσσερις φορές Παγκόσμιος Πρωταθλητής Ομάδων και μια φορά Παγκόσμιος Πρωταθλητής Τηλεόρασης. Μετά την πώληση του WCW στο WWF, το 2001, συνέχισε εκεί. Κατέκτησε μια φορά το Ευρωπαϊκό Πρωτάθλημα και μια φορά το Παγκόσμιο Πρωτάθλημα ομάδων. Εξαιτίας τραυματισμών, το συμβόλαιό του, το 2002 δεν ανανεώθηκε. Την περίοδο 2004-2005 εργάστηκε για το TNA.

## Άλλες ασχολίες
Μετά το τέλος της συνεργασίας του και με το TNA, ο Πέιτζ άφησε για τέσσερα χρόνια την πάλη και ασχολήθηκε με άλλα πράγματα. Το 2009 επέστρεψε στην ανεξάρτητη σκηνή πάλης για λίγο, ενώ από το 2010, δεσμεύεται με συμβόλαιο "Θρύλου" από το WWE, με το οποίο συνεργάζεται ως γυμναστής, ενώ πραγματοποιεί και σποραδικές εμφανίσεις. Η ασχολία του με την γυμναστική τον έχει κάνει, να δημιουργήσει δικά του προγράμματα εκγύμνασης και γιόγκα. Επίσης, είναι ηθοποιός σε ταινίες χαμηλού κόστους.

## Παραπομπές


## Πηγές
*Επίσημη ιστοσελίδα
*Σελίδα του προγράμματος γιόγκα που έχει εφεύρει
*Προφίλ στην σελίδα του WWE

Κατηγορία:Επαγγελματίες παλαιστές
Τόνι Άτλας

Ο **Άντονι Γουάιτ** (γεννημένος στις 23 Απριλίου, του 1954) είναι ένας Αμερικανός, επαγγελματίας παλαιστής, μπόντιμπιλντερ και αρσιβαρίστας. Περισσότερο γνωστός είναι με το ψευδώνυμο που χρησιμοποιεί στα ρινγκ, **"Τόνι Άτλας"**.

## Καριέρα
### NWA & WCW
Το ντεμπούτο του στην επαγγελματική πάλη το έκανε στις 10 Ιουλίου 1974 και στην συνέχεια αγωνίστηκε για το National Wrestling Alliance. Στην καριέρα του, πέρασε από πολλές εταιρείες, ανάμεσά τους, η προαναφερθείσα και το World Championship Wrestling, στις οποίες έγινε ιδιαίτερα γνωστός. Επίσης, έχει βρεθεί στο πλευρό πάρα πολύ σπουδαίων παλαιστών όπως ο Ρόκι Τζόνσον, ενώ είναι ο πρώτος που νίκησε τον Χαλκ Χόγκαν.

### Απόσυρση και διακρίσεις
Από το 1988 έως το 1990 είχε μια μικρή διακοπή στην καριέρα του, που άρχισε να οδεύει προς το τέλος της, ενώ την ίδια χρονιά και την επόμενη, αγωνίστηκε για το WWF. Ο Άτλας, εισήχθη στο WWE Hall of Fame το 2006, ενώ το 2008 επέστρεψε και πάλι στην δράση για μερικές εμφανίσεις. Στην καριέρα του, κατέκτησε συνολικά 22 τίτλους.

## Πηγές
*Προφίλ στο WWE Hall of Fame

Κατηγορία:Επαγγελματίες παλαιστές
Κέντρο (πολιτική)

μικρογραφία|170x170px|Ο Βίλελμ Ρέπκε, Γερμανός οικονομολόγος, από τους πρώτους που ανέπτυξαν τη θεωρία του ''Τρίτου Δρόμου''.|αριστερά
Ο όρος **Κέντρο** στη σύγχρονη πολιτική εκφράζει συνήθως τις ιδεολογίες του κοινωνικού φιλελευθερισμού και γενικότερα του φιλελευθερισμού, οι οποίες συνδυάζουν κεντροδεξιά και κεντροαριστερά ιδεολογικά στοιχεία. Η θέση αυτή, αντιτίθεται σε πολιτικές αλλαγές που επιφέρουν μετατόπιση της κοινωνίας είτε προς τα Αριστερά είτε προς τα Δεξιά. Τα σύγχρονα κεντρώα κόμματα (φιλελεύθερα στην πλειοψηφία τους) υποστηρίζουν τη μικτή οικονομία και την ανοιχτή κοινωνία, κρατώντας ίσες αποστάσεις στα οικονομικά και στα κοινωνικά ζητήματα (ή και τείνοντας προς τα κεντροαριστερά στα κοινωνικά ζητήματα). Πολλά κεντρώα κόμματα υιοθετούν ιδεολογίες όπως ο Τρίτος Δρόμος και ο Ρεφορμισμός.

Χαρακτηριστικά των υποστηρικτών του πολιτικού χώρου αυτού, είναι η πεποίθηση ότι οι λύσεις στα διάφορα προβλήματα πρέπει να επέρχονται μέσω του ρεαλισμού και του πραγματισμού και όχι με συναισθηματική φόρτιση.

Υπάρχουν και κάποια κόμματα που αυτοχαρακτηρίζονται κεντρώα, όχι όμως και φιλελεύθερα ή κοινωνικά φιλελεύθερα. Τα κόμματα αυτά είναι γενικά μετριοπαθή σε οικονομικά και κοινωνικά ζητήματα και κατατάσσονται απλά στον ιδεολογικό χώρο του Κέντρου.

## Πολιτική Εκπροσώπηση

Παγκοσμίως, ο κυριότερος κεντρώος διεθνής οργανισμός είναι η Φιλελεύθερη Διεθνής. Στο Ευρωπαϊκό Κοινοβούλιο, τα περισσότερα κεντρώα κόμματα εκπροσωπούνται από την πολιτική ομάδα Ανανεώστε την Ευρώπη, ενώ τα κυριότερα πανευρωπαϊκά κόμματα είναι το Κόμμα Συμμαχίας Φιλελευθέρων και Δημοκρατών για την Ευρώπη και το Ευρωπαϊκό Δημοκρατικό Κόμμα.

Τα γνωστότερα κεντρώα κόμματα είναι το Δημοκρατικό Κόμμα στις Ηνωμένες Πολιτείες, η Αναγέννηση στη Γαλλία, το Φιλελεύθερο Κόμμα στον Καναδά και οι Φιλελεύθεροι Δημοκράτες στη Βρετανία. Στην Ελλάδα, τα κυριότερα κεντρώα κόμματα με εκπροσώπηση σε πρόσφατες κοινοβουλευτικές περιόδους, είναι το Ποτάμι και η Ένωση Κεντρώων. Παλαιότερα εν Ελλάδι υπήρχαν η Ένωση Κέντρου, το Κόμμα Φιλελευθέρων, Εθνική Προοδευτική Ένωσις Κέντρου και άλλα.[μικρογραφία|219x219px|Ο [Εμανουέλ Μακρόν, πρόεδρος της Γαλλίας από το 2017, χαρακτηρίζεται ως ριζοσπαστικά κεντρώος.|δεξιά]][μικρογραφία|218x218px|Ο [Σταύρος Θεοδωράκης, πρόεδρος του Ποταμιού, οδήγησε το κόμμα του σε ποσοστά έως και 6,5%, το μεγαλύτερο που έχει λάβει ελληνικό κεντρώο κόμμα στην πρόσφατη ιστορία.|αριστερά]]

## Δείτε επίσης
* Πολιτική
* Κεντροαριστερά
* Κεντροδεξιά
* Φιλελευθερισμός
## Παραπομπές


Κατηγορία:Πολιτική ορολογία
Κατηγορία:Πολιτικές ιδεολογίες
Κατηγορία:Πολιτικές θεωρίες
Κατηγορία:Πολιτικό φάσμα
Μέι Γιανγκ

Η **Τζόνι Μέι Γιάνγκ** (*Mae Young*, 12 Μαρτίου 1923 - 14 Ιανουαρίου 2014) ήταν Αμερικανίδα παλαίστρια. Ήταν περισσότερο γνωστή για την πορεία της στο NWA και στο WWE.

## Καριέρα
Ήταν μια πρωτοπόρος στην πάλη των γυναικών, βοηθώντας στην γνωστοποίηση του αθλήματος κατά τη διάρκεια του Δευτέρου Παγκοσμίου Πολέμου και εκπαιδεύοντας αρκετές γενεές παλαιστών. Η Γιάνγκ πάλεψε στις Ηνωμένες Πολιτείες της Αμερικής και στον Καναδά, κερδίζοντας διάφορους τίτλους στο National Wrestling Alliance.

Απο το 1999 και μετά, η Γιάνγκ έκανε εμφανίσεις στο WWE μαζί με την Φάμπιουλους Μούλαχ ως κωμικό δίδυμο. Επίσης, είχε τιμηθεί με εισαγωγή στο Professional Wrestling Hall of Fame και στο WWE Hall of Fame. Η Γιάνγκ ήταν η μόνη παλαίστρια, ανάμεσα σε άνδρες και γυναίκες, που είχε αγωνιστεί σε αγώνες πάλης για 9 διαφορετικές δεκαετίες, έχοντας τον πρώτο αγώνα το 1939 και τον τελευταίο το 2010.

## Ψευδώνυμα
*"Η μητριάρχης του καναβάτσου"
*"Η αυθεντική ντίβα"
*"Η πρώτη ντίβα"

## Τίτλοι & Κατορθώματα
### Στο NWA
*Γυναικείο Πρωτάθλημα Φλόριντας
*Γυναικείο Πρωτάθλημα Ηνωμένων Πολιτειών
*Παγκόσμιο Ομαδικό Γυναικείο Πρωτάθλημα
### Στο WWE
*Ένταξη στο Hall of Fame του 2008
*Μις Royal Rumble 2000

## Παραπομπές


## Πηγές
*https://web.archive.org/web/20120106041742/http://www.onlineworldofwrestling.com/profiles/m/mae-young.html

Κατηγορία:Επαγγελματίες παλαιστές
Τζιμ Ντάγκαν

Ο **Τζέιμς Έντουαρντ Ντάγκαν** (γεννημένος στις 14 Ιανουαρίου του 1954), είναι ένας Αμερικανός επαγγελματίας παλαιστής, περισσότερο γνωστός με το όνομα που χρησιμοποιεί στα ρινγκ **"Χάξο" Τζιμ Ντάγκαν**.

## Καριέρα
### Χαρακτήρας
Στην καριέρα του στην επαγγελματική πάλη, σχεδόν σε όλη την διάρκειά της, παριστάνει έναν πατριώτη Αμερικανό, που έχει μαζί του στο ρινγκ, μια σημαία τεραστίου μεγέθους των Ηνωμένων Πολιτειών Αμερικής, την οποία αρκετές φορές χρησιμοποιεί και ως όπλο. Επίσης, έχει σαν μότο του, την πολεμική κραυγή "Χοοο" και συχνά φωνάζει ως σύνθημα το όνομα της χώρας των Η.Π.Α..

### WWF/E & WCW
Το περισσότερο διάστημα της καριέρας του, το πέρασε στο WWE, την δεκαετία του 1980 και στις αρχές της δεκαετίας του 1990, όταν η εταιρεία ονομαζόταν World Wrestling Federation. Επίσης έχει αγωνιστεί για αρκετό, από το 1994 ως το 2001 που εξαγοράστηκε από το WWE, και στο World Championship Wrestling.

### Άλλες εταιρείες, TNA και HoF
Μετά το κλείσιμο του WCW. το 2001 ως το 2005, συνέχισε στην ανεξάρτητη σκηνή πάλης και σε μικρότερες εταιρείες, ενώ έκανε και δύο έκτακτες εμφανίσεις για το Total Nonstop Action Wrestling το 2003. Από το 2005, επέστρεψε στο WWE και είχε μικρούς ρόλους σε σενάρια και κόντρες. Το 2009 επέστρεψε για λίγους μήνες στην ανεξάρτητη σκηνή της επαγγελματικής πάλης, γυρίζοντας στο WWE το 2011, για να εισαχθεί στο τιμητικό WWE Hall of Fame, ενώ έχει συμβόλαιο ακόμα, κάνοντας σποραδικές εμφανίσεις.

## Επιτεύγματα
Σαν γνήσιος πατριώτης (εκτός του σεναρίου είναι και στην πραγματική του ζωή), υποστηρίζει πως έχει αγωνιστεί σε όλες τις 50 πολιτείες της Αμερικής, αλλά και σε όλα τα κράτη που αποτελούν αποικία των Η.Π.Α.. Πέραν αυτών, είναι ο πρώτος παλαιστής που νίκησε σε αγώνα Royal Rumble, το 1988. Στο WCW, έγινε μια φορά Παγκόσμιος Πρωταθλητής Ηνωμένων Πολιτειών και μια φορά Παγκόσμιος Πρωταθλητής Τηλεόρασης.

## Προσωπική ζωή
Ο Ντάγκαν γεννήθηκε στην Νέα Υόρκη, σε μια μικρή της περιοχή, στην οποία ο πατέρας του, ήταν αρχηγός της αστυνομίας. Είναι παντρεμένος με την Ντέμπρα, με την οποία έχει αποκτήσει δύο παιδιά, την Σίλια και την Ρεμπέκα. Την περίοδο που πήγαινε κολέγιο, ασχολήθηκε με το ράγκμπι, στο οποίο ήταν τόσο καλός, που ήταν αρχηγός της κολεγιακής ομάδας. Σύντομα τον κέρδισε η επαγγελματική πάλη και τα παράτησε. Το 1987, συμμετείχε σε ένα σκάνδαλο με τον Άιρον Σέικ, με τον οποίο βρέθηκε να έχουν στην κατοχή τους, ποσότητες ναρκωτικών. Εκείνη την περίοδο απολύθηκαν αλλά μόλις ηρέμησαν τα πράγματα, επέστρεψαν στην δράση. Όταν ήταν στο WCW, διαγνώστηκε ότι πάσχει από ένα είδος καρκίνου, κάτι που μετέπειτα κατάφερε να ξεπεράσει επιτυχώς.

## Παραπομπές


## Πηγές
*Επίσημη ιστοσελίδα
*Προφίλ στο WWE Hall of Fame

Κατηγορία:Επαγγελματίες παλαιστές
Αλγόριθμος SCAN

Ο **αλγόριθμος SCAN** είναι ένας αλγόριθμος χρονοπρογραμματισμού ο οποίος έχει ως καθήκον να επιλέγει με ποια σειρά θα εξυπηρετηθούν οι αιτήσεις προς ένα σκληρό δίσκο που αφορούν εγγραφή και ανάγνωση σε αυτόν.

## Περιγραφή
Στον αλγόριθμο SCAN ο βραχίονας ξεκινά από τη μια άκρη του δίσκου και εξυπηρετεί τις αιτήσεις του δίσκου μέχρις ότου φτάσει στο άλλο άκρο του. Μόλις φτάσει εκεί o βραχίονας, η κεφαλή αλλάζει κατεύθυνση και συνεχίζει να εξυπηρετεί αιτήσεις κινούμενη προς το άκρο από όπου ξεκίνησε. Η διαδικασία αυτή επαναλαμβάνεται συνεχώς σαρώνοντας ουσιαστικά τον δίσκο.

Ο αλγόριθμος SCAN ονομάζεται επίσης και **αλγόριθμος ανελκυστήρα** γιατί η κίνηση του βραχίονα μοιάζει με αυτή  ενός ανελκυστήρα εξυπηρετώντας πρώτα όλες τις αιτήσεις προς μια κατεύθυνση και έπειτα τις αιτήσεις της άλλης κατεύθυνσης.

## Παραλλαγές
Μια παραλλαγή του αλγόριθμου SCAN είναι ο αλγόριθμος C- SCAN όπου το C προέρχεται από την αγγλική λέξη circular (κυκλικός).

Ο αλγόριθμος αυτός σχεδιάστηκε προκειμένου να παρέχει πιο ομοιόμορφους χρόνους αναμονής και η διαφορά του με τον SCAN είναι ότι μόλις ο βραχίονας φτάσει στο άλλο άκρο δεν αλλάζει κατεύθυνση η κεφαλή αλλά μετακινείται ο βραχίονας πάλι στο σημείο από όπου ξεκίνησε απευθείας χωρίς να εξυπηρετήσει καμία αίτηση.

## Παράδειγμα
Έστω σκληρός δίσκος με 200 ίχνη ο οποίος έχει μια δεδομένη στιγμή τις παρακάτω αιτήσεις: ίχνος 11, ίχνος 5, ίχνος 53, ίχνος 88, ίχνος 76, ίχνος 2.

Έστω ότι η κεφαλή την δεδομένη στιγμή είναι στο ίχνος 30 και κινείται προς αύξοντα αριθμούς ίχνους.

### SCAN
Ο αλγόριθμος SCAN θα εξυπηρετήσει τις παραπάνω αιτήσεις με την εξής σειρά:
**30** --> **53** --> **76** --> **88** --> **199**--> **11** --> **5** --> **2**

### C- SCAN
Ο αλγόριθμος C-scan  θα εξυπηρετήσει τις παραπάνω αιτήσεις με την εξής σειρά:
**30** --> **53** --> **76** --> **88** --> **199**--> **0**-> **2** --> **5** --> **11**

## Δείτε Επίσης
*FCFS
*SSTF
*LOOK

## Παραπομπές


## Πηγές
*Λειτουργικά Συστήματα, 2η Ελληνική Έκδοση (Silberschatz, Galvin, Gagne), ISBN 978-960-411-692-8.

SCAN
SCAN
Πανελλήνιο πρωτάθλημα στίβου ανδρών 1997

Το **83ο [[Πανελλήνιο πρωτάθλημα στίβου ανδρών]] 1997** διεξήχθη στο Ολυμπιακό Στάδιο Αθήνας από 18 ως 20 Ιουλίου μαζί με το αντίστοιχο πανελλήνιο πρωτάθλημα στίβου γυναικών 1997. Οι αγώνες είχαν χαρακτήρα "πρόβας τζενεράλε" για το 6ο Παγκόσμιο Πρωτάθλημα Στίβου που έγινε στο ίδιο στάδιο τον Αύγουστο του 1997 και σημείωσαν οργανωτική και αγωνιστική επιτυχία. Με απόφαση του ΣΕΓΑΣ οι πανελλήνιοι αγώνες ήταν αφιερωμένοι στη μνήμη του Ηλία Μισαηλίδη, παλιού πρωταθλητή του Πανιωνίου, βαλκανιονίκη και εν συνεχεία αθλητικού παράγοντα που υπήρξε πρωτεργάτης του γυναικείου στίβου.

Το πρωτάθλημα μαραθωνίου διεξήχθη στις 6 Απριλίου στο Αγρίνιο. Χωριστά διεξήχθησαν, επίσης, τα πρωταθλήματα 20 και 50 χλμ βάδην αλλά τα αποτελέσματά τους υπολογίστηκαν στη βαθμολογία.

Στη μάχη της βαθμολογίας επικράτησε ο **[[Πανελλήνιος Γ.Σ.]]** για έβδομη συνεχόμενη χρονιά και 28η συνολικά. Παράλληλα, έκανε το έκτο συνεχόμενο **"νταμπλ"** και δέκατο συνολικά, αφού κατέκτησε και το γυναικείο πρωτάθλημα.

## Αποτελέσματα

### Οι νικητές
 

### Βαθμολογία

Συνολικά βαθμολογήθηκαν ... σωματεία.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 248.
*GREEK CHAMPIONSHIPS.
*Αθλητική Ηχώ, 18/7/1997 ως 21/7/1997.
### Αναφορές



Ανδρων
Κατηγορία:Στίβος το 1997
Κατηγορία:Διοργανώσεις στίβου στην Αθήνα